作者：陈人杰
词牌/韵律：沁园春

paragraphs: 南北战争，惟有西湖，长如太平。
看高楼倚郭，云边矗栋，小亭连苑，波上飞甍。
太守风流，游人欢畅，气象迩来都斩新。
秋千外，剩钗骈玉燕，酒列金鲸。
人生。
乐事良辰。
况莺燕声中长是晴。
正风嘶宝马，软红不动，烟分彩鹢，澄碧无声。
倚柳分题，藉花传令，满眼繁华无限情。
谁知道，有种梅处士，贫里看春。